Kadar kemalangan pasukan ini sangat tinggi.
Tidak pelik pun untuk selesaikan tugas tanpa kemalangan besar.
Tapi jarang sekali berlaku.
Sebaik saja saya mulakan musim terakhir saya,
saya sedar
yang risikonya semakin tinggi.
Bukan nyawa saya saja perlu dilindungi,
tapi nyawa setiap ahli pasukan.
Kerisauan itu sudah cukup untuk buat saya berjaga malam.
Hei, apa khabar?
- Khabar baik. - Maaf, terlepas.
Terbaik.
Jaga diri.
- Terima kasih. - Berseronoklah.
Semestinya.
PANGKALAN THUNDERBIRDS
Kamulah askar udara yang paling berpengalaman dan luar biasa.
Thunderbirds bukan sekadar melambangkan kemanusiaan.
Tapi juga kecemerlangan sebagai sesuatu yang lebih besar daripada diri kita.
Jika berjaya, kita akan beri inspirasi.
Kita akan membawa satu matlamat kepada rakyat kita.
Tapi jadi biasa saja tak cukup untuk jayakannya.
Kita kena jadi luar biasa.
Inilah misi kita.
TERBANG BAK JUARA
Ini Show Center, audio siar pertunjukan udara.
Salah satu episod terawal tahun 2023.
Saya Matt Jolley, juruhebah rancangan ini.
Turut bersama saya, Rick Peterson dan Rob Reider.
Salah satu episod terawal tahun 2023.
Thunderbirds, sedia.
Topiknya ialah Thunderbirds.
- Kehebatan juruterbang ini juga. - Pecut sekarang.
TERBANG ELOK-ELOK
Juruterbang ini ialah yang terbaik.
Berlepas.
Thunderbirds ialah pasukan pertunjukan Tentera Udara AS dan mempamerkan kehebatan
operasi Tentera Udara AS
untuk buat pertunjukan di serata dunia sebagai inspirasi kepada generasi baharu.
Merekalah pejuang utama Amerika
yang melakukan gerakan tempur luar biasa
dalam formasi.
Thunderbirds sangat dikagumi dan menjadi perhatian ramai.
Berapa dekat jet nombor dua ini dengan jet nombor tiga?
Jaraknya 18 inci dari kanopi saya ke sayapnya.
Teruskan sepenuhnya.
Ada 62 pertunjukan tahun ini.
Berpecah sekarang.
Kami nak ia nampak mustahil.
Berpusing.
Besar tanggungjawab apabila memakai uniform itu.
Sebab kita seorang Thunderbird.
Mereka atlet yang hebat.
Manusia yang luar biasa.
Mereka pejuang Amerika.
JANUARI 2023
Ini Show Center, audio siar pertunjukan udara.
Januari 2023, kita memasuki musim baharu. Ramai orang baharu dalam Thunderbirds.
Mereka menggantikan tiga juruterbang ini dan semuanya kena bermula dari bawah.
Ya, latihan pun telah bermula.
Dua hingga tiga kali sehari.
Lihat bosnya, Astro Elliot.
Salah seorang bos terbaik dalam Thunderbirds.
Sangat berhasil pada musim lepas. Kunci kejayaan ada musim ini.
Dia ada tiga bulan untuk merancang.
Hei!
Cantik betul! Okey.
Ini yang terakhir?
Baiklah, semua. Selamat datang ke Spaceport.
Kalau lihat garisan penerbangan,
inilah yang sepatutnya.
Tiada pesawat lain di udara melainkan Thunderbirds.
Inilah keadaan penerbangan untuk latih pasukan menjadi yang terbaik.
Pasukan 2023,
enam juruterbang,
tiga orang bekas askar.
Nombor lima, Thunder. Solo utama.
Nombor lima pada jetnya terbalik jika lihat dari bawah.
Kenapa? Sebab dia selalu dalam posisi terbalik.
Nombor empat, Threat.
Dia pengajar dan posisinya di bahagian belakang
sambil memerhati ahli baharu.
Formasi berlian.
Thunderbird nombor satu, bos.
Itulah Astro.
Dia menyelia segalanya yang berlaku di udara
dan di darat juga untuk kesemua 135 ahli pasukan.
Arahan dia muktamad.
Yang menakjubkan tentang Thunderbirds,
kami tukar ahli pasukan setiap tahun.
AHLI BAHARU
Setiap tahun, kami tukar 50 peratus juruterbang.
Kami mulakan semula dari awal.
Tiga juruterbang baharu tahun ini.
Perkhidmatan mereka selama dua tahun.
Mereka tiga juruterbang tempur terbaik dalam Tentera Udara.
Tapi pertunjukan udara sesuatu yang sangat berbeza.
Thunderbird enam ialah Miami. Dia juruterbang solo baharu.
Mereka beritahu peraturannya.
Jangan terhempas.
Zeke merupakan Thunderbird dua.
Posisi dia di sayap kiri.
Seronok, tapi rasa tertekan juga.
Saya tak pasti tentang latihannya, jadi saya hanya perlu percaya
yang semuanya akan berjalan lancar.
Akhir sekali, Primo.
Primo ada latar belakang luas tentang F-16.
Pengalaman bertempur.
Dia sertai pasukan sebagai Thunderbird tiga.
Kami nak buat yang terbaik pada hari pertama pertunjukan udara iaitu…
Nampaknya hari esok.
Jadi, ada perkara saya nak cakap.
Dua bulan akan datang sangat mencabar.
Penerbangan hujung minggu, dua kali sehari.
Sekarang 9 Januari.
Pensijilan COMACC dua bulan lagi.
Tak lama sebenarnya.
Ia amat penting.
Sebab itu kita berada di sini.
Kita akan jayakannya dengan saling percaya.
Thunderbirds!
Saling percaya!
60 HARI SEBELUM PENSIJILAN
Ada banyak tekanan sepanjang proses pensijilan.
Ia bergantung pada kebolehan pasukan
untuk jayakannya di depan warga Amerika.
Akhirnya, keputusan untuk pensijilan itu
terletak di tangan jeneral empat bintang yang mengetuai pertempuran udara.
Keputusannya muktamad.
Tiada pasukan yang dianggap elit selagi mereka tak buat pertunjukan.
Ada piawaian tinggi yang tak boleh dirunding.
Kalau pensijilan gagal, kami takkan lepaskan pasukan
untuk keluar mewakili Tentera Udara dan negara.
Ia tak boleh dibuat-buat.
Tarikh pensijilan akhir itu telah ditetapkan dan ia agak menakutkan.
- Penerbangan tinggi. - Dua.
- Tiga. - Empat.
- Lima. - Enam.
Daripada formasi berlian kepada TFR, pusingan dari kanan ke kiri lepas berlepas
dan pusing ke kiri, kemudian buat gerakan pusingan klover.
Penerbangan tempur biasa bagi kami.
Membawa pesawat, bertempur, fokus pada sasaran dan musuh.
Kami tak berlatih penerbangan aerobatik.
Kami tidak boleh fikirkan tentang pemeliharaan diri
untuk buat demonstrasi ini.
Tempoh 45 minit yang begitu huru-hara.
Formasi berlian
terdiri daripada empat pesawat.
Formasi berlian menunjukkan kemampuan formasi pasukan.
Gerakan Formasi Berlian ialah formasi penerbangan paling rapat.
Jarak 18 inci di antara setiap pesawat. Memang menggerunkan.
Tangan menggeletar sikit pun boleh menyebabkan perlanggaran.
SOLO
Juruterbang solo, Thunderbird lima dan enam beraksi sendiri.
Dua jet terbang pada kelajuan tinggi.
Bertembung dengan kelajuan hampir 1,000 batu per jam.
PERTEMBUNGAN BERTENTANGAN
Teragak-agak walau sedikit pun boleh mengancam nyawa.
Jarak 18 inci di antara setiap jet. Sememangnya laju.
Sesuatu yang sangat menakjubkan.
GERAKAN LETUPAN BOM TINGGI
Setelah mereka buat penonton teruja,
penonton akan terpesona pula dengan kemuncak pertunjukan
iaitu letupan bom tinggi.
Suasana jadi begitu sunyi dan semua telefon menghala ke atas.
Letupan bom tinggi antara gerakan paling berbahaya.
Jet-jet ini terbang tinggi ke udara.
- Kemudian, berpecah di atas. - Bersiap sedia.
Kami terbang ke empat arah berbeza.
Lalu terbang menegak ke bawah.
Jarak dua batu.
2.4 batu.
Ketinggian 4,500 kaki.
- Mari tarik! - Tarik.
Mereka melintas sesama sendiri dengan begitu pantas.
Bakat ditonjolkan.
Akhir sekali, bersatu semula.
Untuk bersatu semula,
beberapa juruterbang kena buat pusingan terbalik yang laju
sambil melawan daya graviti yang dahsyat.
Tiga jet di posisi sayap mesti menjangka titik temu
dan keadaan darat yang nampak hampir.
Hanya secara visual.
…310, 320, 330, 340.
Semua jet ini bertemu di pusat pertunjukan jika betul pelaksanaannya.
Pusat pertunjukan.
Hebat gila.
Tugasan ini akan memusnahkan keluarga atau jadikan kita kuat.
Itu saja.
Bertugas selama 300 hari.
Dua tahun berturut-turut tanpa cuti hujung minggu.
Baiklah, pakai kasut dan sarapan, okey?
Okey, saya pakai kasut hitam.
Pilihan yang bagus.
Ayah ada di sini sampai esok?
Ya.
Sehari saja lagi.
Sebak rasanya apabila anak-anak tanya, "Ayah ada di rumah esok?"
Saya kena jawab, "Tak, 25 hari ayah tiada."
Seronok nak ke sekolah?
ANAK LELAKI JUSTIN
Okey, bagus.
Saya tak nak dia jadi Thunderbird.
ISTERI JUSTIN
Ingat lagi semasa dia pulang dan kata,
"Hei, awak okey saya sertainya?"
Kemudian, saya tengok semua kemalangan dan kematian
yang menimpa Thunderbirds dan saya buat kiraan.
Seingat saya sepuluh peratus.
Sepuluh peratus Thunderbirds telah mati.
Saya halang Justin sertai.
Empat darab empat?
Empat darab empat sama dengan 16.
Wah.
- Saya tahu. - Macam mana kamu tahu?
Sebab tiada satu pun…
Tapi menonton pertunjukan itu ibarat satu pameran seni.
Bukan setakat penerbangan tempur,
tapi macam muzik.
Ada bunyi yang keluar, tanpa lirik dan makna diberikan.
Tapi setiap penonton ada kisah tersendiri
atau respons yang mereka rasa ketika menonton.
Perkara yang mereka buat hebat, kemudian saya kata, "Sertailah."
Pergilah.
Hadapilah risiko itu.
Ayuh. Terbaik!
Jangan kacau.
- Giliran saya. Ini yang paling kuat. - Baik.
Ketika mula-mula sertai Tentera Udara,
senang saja untuk melupakan kemahuan diri sendiri.
Okey, ayuh.
Apabila ada anak-anak, nilai itu semakin pudar.
- Yang kuning pasti lebih jauh. - Saya tahu. Tak…
Bukan saya saja yang membahayakan diri.
Tapi kini bersama sebuah keluarga yang mula memahami risikonya.
- Peluk ayah. Kita kena pergi. - Apa maksud ayah?
Ayah kena pandu jet.
Baiklah, mari sini.
Baiklah…
Sangat sukar untuk anak-anak. Sukar buat Justin juga.
Dia terlepas saat indah sebagai seorang ayah.
Jangan. Ayah kena kerja.
Kamu berseronoklah, okey? Jumpa lagi.
Sayang.
Baiklah.
- Saya sayang awak. - Saya pun sama. Jangan mati.
Baiklah.
Jangan mati.
Itu kata-kata dia. Satu-satunya peraturan dia.
Dia faham risikonya.
Tapi kami percaya sangat penting
untuk anak-anak lihat kami tetap pendirian
dan berkhidmat demi sesuatu yang lebih besar.
56 HARI SEBELUM PENSIJILAN
Saya tak nampak.
Mereka ada di sana. Dapat?
Ya.
Baiklah.
LATIHAN PERTAMA
Di lingkaran delta, apabila tarik empat kali daya graviti,
berat badan mereka empat kali ganda sebaik saja naik.
Denyutan jantung dan tekanan darah naik, pernafasan pun laju.
Ya.
Mereka kena buat begitu tanpa henti selama 45 minit.
Daya graviti merangkumi banyak graviti.
Graviti pertama ialah graviti Bumi. Tempat kita berada.
Untuk orang seberat 90 kg, maka itulah beratnya.
Semasa demonstrasi, tujuh atau lapan graviti ditarik.
Maknanya selama 10 hingga 15 saat,
beratnya hampir satu tan atau 1,000 kg.
Berat anak gajah.
Empat graviti had ketahanan badan semasa rehat.
Kalau tinggi lagi, jantung tak dapat pam darah ke otak.
Begitulah keadaannya. Lima, enam, tujuh dan lapan graviti.
Tekanan darah semakin rendah.
Sampai saja lapan atau sembilan graviti, darah akan keluar dan mengalir ke kaki.
Kita takkan kekal sedar sebab otak organ bahagian atas
dan memerlukan oksigen serta darah.
Jadi, pasti akan alami perubahan.
Pertama, semua warna jadi kelabu.
Naik tujuh, lapan, sembilan graviti.
Pertama, penglihatan luar periferal pudar.
Lama-kelamaan, lagi pudar.
Hinggalah gelap sampai seakan-akan tak nampak apa-apa.
Jika tak melawan…
terus gelap habis.
Apabila tak terkawal, badan jadi kendur. Pergerakan hilang kawalan.
Apabila hampir ke tanah dengan kelajuan begitu…
dah terlambat jika sedar saat itu.
Tak kiralah apa jadi, apabila melihat rakaman itu,
ingatlah yang kita berjaya.
Mari jayakannya.
Kita akan buat sesi maklum balas.
Ada banyak kerja yang perlu dibuat dengan serius.
Banyak nak difahamkan. Jadi, kita berkumpul.
Kita akan menganalisis segala yang tak kena.
Kamu akan rasa macam dihentam.
Pensijilan akhir pada 10 Mac takkan dianjak.
Ia boleh beri tekanan kepada kita sebagai pasukan untuk melepasi had
yang kita tak nak atasi.
Sangat penting bagi saya dan Juruterbang Pengajar Berlian, Threat,
untuk sepakat tentang risiko yang sewajarnya diambil.
Dengan ricihan angin dan pergolakan, kalau jet kamu rapat,
cuba bertenang dan jangan gelabah, kemudian kawal kemudi itu
supaya tak menghalang penglihatan juruterbang lain.
Saya nak jadi juruterbang pejuang.
Itu impian saya dari kecil.
Semasa tujuh tahun, saya kata, "Saya nak jadi juruterbang pejuang."
Saya tak begitu faham semasa sekolah menengah.
Rasanya saya tak memahaminya sebelum sertai operasi skuadron pertama.
Sering kali juga saya pandang ke bawah. Menggerunkan betul.
Ada enam pesawat begitu dekat.
Hebat rasanya dibayar untuk kerja ini.
Baiklah, ini tiga kepala peluru di atas haluan kanopi.
Sumbu ketiga statik itu pula menghala ke arah ekornya.
Kedudukannya lagi dalam sebenarnya. Agak samar-samar.
Jadi, banyak pergerakan…
Saya juga pegawai latihan. Jadi, saya mengetuai latihan pasukan 2023.
Saya jenis ketua yang turun padang.
Kalau saya tak cukup bagus, itu salah saya.
Jadi, saya kena buat.
Saya tiada latar belakang penerbangan sebelum mula latihan juruterbang.
Jadi, kemahiran semula jadi tiada, tapi saya bersungguh-sungguh.
Saya belajar enam hingga tujuh hari seminggu.
Perkara sama berulang kali.
Sebab kalau penerbangannya teruk, saya bertanggungjawab.
Kalau kamu terbang terlalu dekat ke titik hubung
dan gegalang peluru begitu rapat, bos akan mati.
Okey.
Threat seorang yang luar biasa. Senang nak belajar daripada dia.
Seronok apabila ada seseorang nak kita jadi lebih baik.
Matlamatnya agar tahun 2023 lebih baik daripada 2022.
Tapi nampak macam sukar nak dicapai.
Saya menerbangkan F-16 sepanjang dalam Tentera Udara.
Empat tahun saya bertugas di Jepun. Saya mengembara di sekitar Pasifik
dan buat pertunjukan udara secara solo.
Naib komander sayap saya dulunya Thunderbird satu.
Dia bawa saya ke pejabatnya, "Primo,
nak jadi Thunderbird?" Saya jawab, "Tak.
Saya tak nak jadi Thunderbird." Macam Thunderchickens.
Pasukan yang memakai uniform ketat.
Tapi lagi lama kami berbual, lagi banyak saya tahu tentang misinya.
Itulah penerbangan paling sukar saya pernah buat.
Ketika itulah saya sedar
yang saya nak jadi sebahagian daripada pasukan profesional
dan berprestasi tinggi.
Sekarang,
saya rasa macam lebih bergelut daripada mara ke hadapan.
Harapnya masih lagi boleh mara. Tapi realitinya, saya semakin bergelut.
47 HARI SEBELUM PENSIJILAN
Saling percaya ialah moto teras pasukan.
Ia merupakan kebolehan untuk percaya yang rakan sepasukan kita
akan lakukan tugas mereka dengan betul dan sempurna
dan kita cuma perlu tumpukan kepada tugas kita.
Arah angin 320 darjah, 8 knot.
Kamu dibenarkan untuk berlepas di landasan 3-4. Masa untuk beraksi!
Jika di posisi sayap kanan, badan kita akan berpusing 90 darjah
sebab jet rujukan ialah Thunderbird satu di sebelah kanan.
Jadi, 40 minit kita kekal dalam posisi ini.
Juruterbang di posisi sayap tak tahu kedudukan tanah dan langit.
Mereka hanya tahu kedudukan bos.
Mereka percayakan dia tanpa ragu-ragu.
Kalau jet nombor tiga salah posisi dan jet empat mengikut saja,
perlanggaran berlaku.
Sedia untuk formasi berlian.
Kami minta dia percaya yang jet tiga berada di posisi.
Jika tak saling percaya,
pertunjukan takkan berjaya.
Kami bina kepercayaan melalui semua ulangan yang dilakukan.
Tempoh latihan yang lama diperlukan.
Gerakan Formasi Berlian ialah penentu prestasi pasukan.
Jika nampak Gerakan Formasi Berlian dan kedudukannya tak seragam,
kepercayaan belum wujud.
Gerakan Formasi Berlian ini nampak macam gerakan paling mudah.
Sekadar penerbangan dari kanan ke kiri.
Tapi untuk jayakannya,
saya kena meluru ke arah darat di depan orang ramai.
Saya akan kawal kelajuan jet tanpa ragu
dengan titik sasaran yang ia akan jatuh.
Tapi ia takkan jatuh sebab jet nombor dua berada di posisi
untuk mengimbangkan sayap kiri saya, membuatkannya beralih sedikit
dan betulkan arah penerbangan di depan khalayak dengan jarak 100 kaki.
Kami tak boleh terbang tanpa rasa saling percaya
sebab apabila isyarat diberi,
sama ada Zeke di posisi atau kami terhempas.
Malangnya, itu pernah terjadi.
THUNDERBIRDS TERBUNUH DALAM KEMALANGAN
Pada tahun 1982, insiden yang sangat penting
bagi kami iaitu Nahas Berlian.
Ibu bapa saya tinggal di Hampton, saya teruja nak balik.
Mereka teruja nak tonton.
Empat jet pejuang Thunderbird terhempas di gurun
pada kelajuan hampir 400 batu per jam.
Seorang jurugambar menangkap gambar ini sebaik saja ia terhempas.
Thunderbirds sedang berlatih formasi hebat ini.
Pesawat tak berlanggar. Mereka terbang terus ke tanah.
Empat orang termasuk komander pasukan Thunderbird terkorban.
Pesawat ketua komander terhempas
dan pesawat ahli pasukan yang lain turut terhempas sama.
Kami kehilangan komander Thunderbirds, Thunderbird dua, tiga dan empat
pada hari itu, 18 Januari 1982.
Juruterbang letak kepercayaan pada saya sebagai ketua formasi.
Saling percaya. Itu saja caranya untuk berjaya.
Saya kena dapatkan kepercayaan sebab kalau saya tersilap,
kami tanggung akibatnya.
Kita takkan terburu-buru.
Berbeza rasanya terbang dalam formasi berlian
sebab saya harapkan sokongan awak, tapi tiada.
Sebaik saja awak menghampiri, saya akan mulakan gerakan
seakan-akan nak jatuh. Macam mengerikan, tapi tak begitu pun.
Sebab awak akan seimbangkannya.
Apabila awak menghampiri, jet saya beralih sedikit dan kita menaik.
Jangan risau.
Saya dilahirkan di Illinois.
Pada usia muda, kami pindah ke Gainesville, Florida.
Ibu bapa saya bercerai ketika saya masih kecil.
Ayah saya seorang penagih dadah, jadi dia memilih kehidupan
dan gaya hidup itu berbanding kami.
Ingat lagi semasa tahun pertama di sekolah menengah
dan kami daftarkan ayah ke pusat pemulihan pada Krismas.
Rasa teruk betul.
Ketika itulah saya rasa macam
saya tak nak lalui semua ini.
Jadi, saya pilih haluan lain dan sambung jurusan penerbangan.
Datuk saya yang galakkan.
Sebelum pentauliahan Tentera Udara,
datuk sakit dan mungkin tak hadir.
Dia kata, "Datuk akan berada di Universiti Alabama dan menabik."
Dia sakit, tapi tetap hadir ke Columbus, Mississippi,
dan pasangkan lencana untuk saya.
Ingat lagi datuk kata, "Kamu akan berjaya.
Setiap kali kamu di udara, pandang sayap kanan. Datuk ada."
Sekejap.
Saya tak dapat hadiri pengebumian semasa kematiannya.
Saya nak ambil gambar di sayap kanan sebelum berlepas.
Saya pun panjat dan ambil gambar. Seolah-olah ada juruterbang sayap.
Setiap kali panjat tangga, saya pandang sayap kanan dan kata,
"Datuk, bersedia. Penerbangan pasti dahsyat."
34 HARI SEBELUM PENSIJILAN
Baiklah, betulkan jarak.
Angin tenang. Tiada gangguan.
Sebagai penilai untuk pasukan,
tugas saya memberitahu pasukan sudut pandangan penonton.
Gerakannya baik.
Pusingan goyah.
Arah pusingan tepat. Formasi yang bagus.
Mungkin separuh masa pertama yang perlahan.
Saya mencari keseragaman. Adakah jet solo tersasar saat melintas?
Enam, tinggi.
Saya nak kesempurnaan.
Sedia untuk berpecah.
Agak kemas.
Kita akan lihat perkembangannya apabila menghampiri pensijilan.
Itu hal besar. Tiada jaminan.
Sangat berat untuk difikirkan.
Saya pasti ia berada dalam fikiran Astro
dan setiap juruterbang itu.
"Tolonglah bukan aku yang buat silap."
Terutama ahli baharu.
Primo belajar jurusan keadilan jenayah.
Saya hairan mereka boleh berkecimpung dalam bidang jet pejuang.
Dia belajar keadilan jenayah, tapi memandu jet.
Letupan bom tinggi adalah antara gerakan paling sukar
dan itulah penamat kita.
Baiklah, ayuh.
Tinggi 7,000 kaki dari bawah, sudut 30 darjah, terus formasi berlian.
Sedia untuk berpecah. Ayuh.
Di posisi.
Dua, gerak.
Altitud.
Sebab kami menghampiri darat, kami matikan ciri keselamatan
yang halang kami hampirinya.
Amaran.
Tarik ke atas. Awas. Amaran.
Satu batu.
Betulkan jarak. Asap tak seragam.
Ayuh ke formasi berlian.
Dalam gerakan ini, Primo bukan saja kena tahan graviti dari atas,
tapi juga menekan kemudi yang memberi tekanan graviti sisi.
Jadi, ada dua daya berbeza mengenanya.
Ayuh, tunggu.
Garisan penyatuan semula berbahaya.
310, 320, 330.
Ikut garisan itu. Ayuh, Primo.
Terlambat.
Ya.
- Kita kena cuba lagi. - Mungkin.
Primo tak tercicir kali ini.
LATIHAN KELAPAN MAKLUM BALAS
Okey, penyatuan semula begitu lambat.
Aduhai.
Ya, itu bukan hasil yang bagus.
Primo sedang bergelut dengan fasa penyatuan semula
dan fasa terakhir semasa dia buat pusingan 135 darjah
dalam posisi terbalik sementara cari saya untuk bersatu.
Dalam beberapa saat.
Boleh pergi ke bahagian awal?
Graviti terlalu tinggi pada mulanya.
Sebab awak perlu apungkannya di sini dan naikkan graviti.
Awak nak ia macam…
Sebagai ahli baharu demonstrasi,
tekanan agak tinggi untuk jayakannya.
Musim latihan sangat singkat.
Kedudukan saya rendah pada penyatuan semula kedua.
Saya tak pasti jika posisi terlalu jauh
dari formasi,
tapi saya tak nak tarik tujuh graviti.
Sebab gerakan letupan bom tinggi…
menjadi cabaran kepada semua
dan menimbulkan rasa nostalgia bukan kerana ia gerakan utama,
tapi kemalangan maut pernah terjadi.
Kami kehilangan Mejar Cajun Del Bagno semasa letupan bom tinggi pada tahun 2018
ketika penyatuan semula.
Berita tergempar.
Juruterbang Thunderbird Tentera Udara terkorban akibat kemalangan.
Jet pejuang F-16 terhempas berdekatan Pangkalan Tentera Udara Nellis.
Ia berlaku semasa latihan rutin penerbangan.
Ini nahas ketiga buat Thunderbirds dalam masa kurang dua tahun.
Mangsa dikenal pasti sebagai Mejar Stephen Del Bagno.
Menurut laporan, juruterbang Mejar Stephen Del Bagno
tak mengaktifkan kawalan penerbangan dalam tempoh singkat
ketika pesawat itu memecut ke tanah.
IBU BAPA CAJUN
Semua nak anak mereka menyebut "mak" atau "ayah" dulu.
Stephen masih kecil dan belum sebut perkataan pertamanya.
Ada sebuah kapal terbang terbang di atas dan dia menuding ke langit.
Kapal terbang.
Biar betul? Itu perkataan pertama kamu.
Kamu tak sebut "mak" atau "ayah".
Kapal terbang ada dua perkataan. Mak cuma satu.
Ayah juga satu, tapi itu disebut.
Ketika itulah semuanya bermula.
Umurnya sekitar dua atau tiga tahun.
Ayah sihat? Saya cuma nak beritahu yang ia dah rasmi.
Seluruh pasukan Thunderbird hubungi saya tadi untuk cakap
yang saya akan jadi Thunderbird empat.
Sayang ayah. Harap semua baik-baik saja.
Kita berbual lagi nanti. Jaga diri.
JURUTERBANG SOLO (PASUKAN 2018)
Sama macam hari-hari yang lain.
Saya kena pergi bekerja.
Pengurus IT masuk ke pejabat saya dan kata,
"Joe, kemalangan jet F-16 di Pangkalan Tentera Udara Nellis."
Saya tanya, "Melibatkan Thunderbird"?
Dia jawab, "Tak."
Saya pun kata, "Okey, saya rasa lega
sebab bukan Thunderbird, jadi Stephen selamat."
Kami tak apa-apa.
Saya dapat panggilan daripada Cindy.
"Ada dua pegawai di depan rumah. Nak buat apa?"
Joe tiada di rumah, tapi saya kena jemput mereka masuk.
Kerja mereka cukup sukar.
Paderi itu memang baik. Dia pegang saya dan biar saya menangis.
Pegawai itu mengawal perasaan dengan baik.
Sukar untuk saya fahaminya.
Saya tak pernah terfikir Stephen akan mati akibat nahas pesawat.
Maksud saya, dia sangat teliti
dan terperinci dengan penerbangannya.
Saya boleh bayang dia jalan di susur jalan,
tersadung dan kepala terhentak, tapi bukan mati akibat nahas.
LAPORAN SIASATAN KEMALANGAN PESAWAT TENTERA UDARA AS
Semasa siasatan,
belum ada dapatan yang Stephen tersilap langkah.
Ketika letupan bom tinggi.
Perbezaan graviti yang mengorbankannya.
Dia tak sempat mengawalnya kerana begitu menghampiri tanah.
Posisi pesawatnya
menjunam ke bawah kalau tak silap saya.
Kami tahu jasad dia pun dah tiada.
Ia sangat memilukan hati.
Kita fikir akan kehilangan ibu bapa dulu,
tapi tak pernah terfikir anak yang pergi dulu.
27 HARI SEBELUM PENSIJILAN
Ini pula dipanggil ayunan.
Itu isyarat pertunjukan dah tamat dan masa pendaratan.
Kita akan dengar kod pendaratan.
Kos pendaratan akan masuk dalam turutan satu hingga enam.
Penyenggara akan dimaklumkan tentang apa yang perlu.
Thunderbirds kembali ke dek. Thunderbird satu, isu kecil.
Isu sistem kawalan tak dapat dibetulkan.
Penerbangan lancar.
Inilah laluan penerbangan. Tempat bermula dan berakhir
bagi demonstrasi dan semua jet dalam Tentera Udara.
Di situ kerjanya dibuat.
Ada penyenggara, jet, minyak, gas
serta suka dan duka.
Kami faham pekerjaan kami bukan paling menarik.
Kami kerja di dalam badan pesawat.
Macam riak bunyinya, tapi apabila nama kita di atas badan jet
dan kitalah ketua kru, itu amat bermakna.
Bukan sekadar enam juruterbang. Ada lagi 130 orang dalam skuadron ini
yang berhempas pulas untuk jayakannya.
Saya lebih habis masa dengan pesawat berbanding keluarga dan rakan.
Saya nak jet itu terbaik. Nampak hebat dan penerbangan lancar.
Jadi pilihan juruterbang. Jet itulah segalanya.
Tak boleh ada kesilapan di sini
kerana nyawa yang menjadi galang ganti.
Walaupun jet diselenggara dengan sangat baik,
ada kalanya boleh jadi tak kena.
Tempat duduk lenting ialah ciri keselamatan terbaik pesawat.
Ia membolehkan kita melepaskan diri dari pesawat yang terlalu laju
dan ada payung terjun untuk perlindungan.
Tapi caranya sangat berbahaya.
Tarik pemegang yang menyalakan motor roket di bawah tempat duduk
dan boleh menaikkan daya graviti 20 hingga 25 kali ganda
sebaik saja dilepaskan.
Jadi, Miami alami lentingan beberapa tahun lalu.
Ketinggiannya hilang satu inci.
Tarik nafas dalam-dalam.
Ototnya mengendur.
Lama-kelamaan, ia menjadikannya pegal dan menyebabkan kekejangan di belakang.
Semua daya mampat itu juga mengeruhkannya.
Kamu semua sentiasa di bawah tekanan disebabkan graviti.
Jadi, salah satu perkara paling mudah, kalau kamu berehat,
perlahan-lahan luruskan kaki yang kejang.
Ada rasa sakit?
Saya cuma rasa tak fleksibel.
Saya juga kena kerap buat yoga.
Lentingan mempunyai kesan fizikal dan mental kepada juruterbang.
Susah nak bawa jet semula selepas alami lentingan.
Tapi jika lentingan berlaku dua kali, berkemungkinan itu penamat kerjayanya.
Kali pertama saya mendarat selepas itu, tangan saya menggeletar tanpa henti.
Itu satu halangan yang saya kena atasi.
Tapi Thunderbird lima antara yang banyak bantu saya.
Dia sentiasa ada untuk saya.
Saya bantu dia beli barang-barang.
Saya berbual dengan dia sebab kejadian itu traumatik.
Itu pengenalan pertama saya kepada ahli pasukan ini.
Jujur cakap, pusingan 180 darjah pertama
nampak sangat kemas, jadi saya mulakan pada 340 darjah.
Thunderbird lima satu lagi pengajar dalam pasukan
sebab dia dalam tahun keduanya dan terbang enam tahun lepas.
Sedia, tembung!
Cara saya ajar lebih kepada visual dengan menggunakan garisan GPX
untuk tunjukkan kedudukan saya.
Kami sentiasa fikirkan soal keselamatan,
tapi itu buat kita bersungguh-sungguh dan fokus.
Peraturan pertama, jangan berlanggar. Kedua, jangan terhempas.
Ketiga, jangan langgar saya.
Ini C-130 Hercules. Kami nampak askar payung terjun tadi.
Besarnya.
PERTUNJUKAN UDARA
Ada roda di bahagian kecil itu. Saya suka rekaan begitu.
Inilah masanya.
Ini pemandangan terbaik kita boleh dapat.
Ada kapal terbang di atas.
Siapa dia?
Kelakar betul dia.
Ya.
Wah.
- Wah. - Sudut kameranya.
Rakaman terbaik.
Rumah ini penuh dengan kapal terbang.
Di garaj itu ada model kapal terbang.
Setiap masa,
dia akan siapkan kerja rumah secepat mungkin
sebab dia nak bina kapal terbang.
Semasa dia kecil, Kevin juga selalu bawa dia melawat NASA.
Dia membesar dengannya. Itu memang minat dia.
Saya akan jadi angkasawan.
Sebagai budak empat tahun di tadika,
cikgunya suruh lukis gambar objek di angkasa.
Wah, ini sangat berbeza.
Bagi budak empat tahun, langit warna biru. Tapi dia tahu angkasa warna hitam.
Pesawat ulang-alik angkasa lepas menjadi temanya.
Tapi dia jenis yang tetap pendirian.
Kali pertama saya jumpa dia, dia kata dia nak jadi angkasawan.
Saya pun ucap semoga berjaya.
Impian yang bagus.
Angkasawan NASA
biasanya juruterbang pejuang Tentera Udara atau Laut,
khususnya juruterbang ujian.
Saya tahu kalau saya nak ke angkasa, beginilah hala tuju kehidupan saya.
Jadi, saya pergi ke pusat latihan tentera dan juruterbang.
Saya tamat belajar setahun kemudian sebagai antara tiga pelatih
yang lulus kedua-dua jurusan penerbangan dalam Tentera Udara.
Saya yakin akan hala tuju kehidupan saya.
- Pesawat ayah di belakang. - Baiklah.
Asalnya ada 18,000 pemohon, ditapis kepada 1,000 pemohon
dan kemudian kepada 120 pemohon.
Menjelang hari lahir anak saya pada Februari, saya dipanggil
ke pusingan kedua temu duga yang berkurang kepada 40 hingga 50 pemohon
dan menjadi calon akhir angkasawan. Bagaikan mimpi.
Saya benar-benar tak sangka dapat sampai sejauh ini.
Ada peluang. Saya mungkin berjaya.
Sampailah kawan saya, Brick, komander Thunderbirds, hubungi saya.
Saya banyak berfikir tentang calon pengganti saya.
Faktor paling penting, siapa Thunderbird satu?
Siapa mengetuai pasukan?
Sebab orang itu tetapkan budaya
dan rentak keseluruhan skuadron.
Penting untuk cari orang yang tepat.
Dia kata, "Astro, apa kata buat permohonan untuk mengetuai pasukan?"
Saya jawab, "Jangan harap."
Permohonan NASA telah bermula. Temu duga semakin hampir.
Saya tahu hala tuju saya dan bukan demonstrasi udara.
24 HARI SEBELUM PENSIJILAN
PAKAR BEDAH PENERBANGAN
Tugas utama saya memandu pesawat, memahami juruterbang dan lindungi mereka.
Tapi kerja kegemaran saya semasa pertunjukan udara
dipanggil sebagai "Sinaran".
Bos dan juruterbang solo boleh guna isyarat daripada pemancar
untuk berada di atas garisan dengan seragam.
Apabila bergerak selaju 600 batu per jam, dia takkan ada banyak masa
atau keadaan untuk menoleh dan mencari cahaya itu
bagi menentukan posisi di atas garisan.
LATIHAN KE-19
Kemasukan berayun, tiga.
Cuaca baik. Ayuh, Primo. Awak boleh buat!
Pada musim latihan ini, saya mula nampak kekecewaan.
Ada gerakan yang menyukarkan mereka
dan mereka masih belum dapat atasinya.
Baiklah. Mari kita jayakannya.
Ayuh. Mari lihat perkembangannya.
Bersedia, semua.
Baiklah, saya suka.
Tarik.
Tarik ke atas.
Kemas.
Ayuh lakukan.
Ya, terbaik.
330, 340, 350,
360, 370.
Dia ada di belakang.
Ayuh, kejar!
Sudut penyatuannya tersasar.
Perkara paling mengecewakan bagi saya.
Saya gagal semasa penyatuan semula.
Pusat pertunjukan.
LATIHAN KE-23
Usah risau tentang keseragaman. Tiba pada masanya.
Lawan.
Ayuh, kejar.
Terlalu jauh.
Terlalu banyak graviti.
Bersatu pada posisi yang dia akan duduki.
LATIHAN KE-27
Ayuh, kekal dalam posisi. Jangan terkeluar. Ayuh.
Apa yang berlaku?
Garisan penyatuan tak sepadan.
Lihatlah.
Saya asyik berpusing di atas. Tapi penyatuannya masih gagal. Tiga.
LATIHAN KE-38
Rendah sikit. Ayuh.
Pusat pertunjukan. Perlahan.
Awak 1,000 kaki lebih rendah
dan ia mengubah sudut dan graviti.
Itu isunya. Setiap kali begitu.
Kita cuma tak tahu hasilnya dan angkara siapa.
LATIHAN KE-43
Ini masa awak. Ayuh.
Lawan.
Kuatkan diri. Lakukannya.
Kiri.
Biar betul?
Sikit saja lagi.
Banyak perkara yang berlaku minggu ini.
Ada dua isu keselamatan berturut-turut
yang membahayakan pesawat dan nyawa orang.
LATIHAN KE-45
- Dua. - Tiga.
Empat.
Ya, saya rasa kesukaran itu.
Tak pasti jika ada dalam rakaman, tapi…
Formasinya sempurna.
Kami buat pusingan secara seragam.
Saya begitu hampir di bawah bos.
Saya rasa tak selamat berada di situ dengan kemahiran saya sekarang.
Jadi, saya beralih ke arah Primo sikit.
Tetapkan pemasa dan turun.
Alamak.
Hujung sayap jet kami…
Saya tak pasti betapa hampir.
Primo tiada pilihan lain melainkan keluar dari formasi itu.
Kami berulang kali melihatnya semasa sesi maklum balas.
Zeke, cuba sedaya upaya untuk stabilkan sayap dengan bos.
Lihat, sikit peralihan pun mendatangkan kesannya.
Cuba sesuaikan keadaan. Kalau tak boleh, beralih dan…
Saya rasa bersalah meletakkan Primo dalam posisi berbahaya.
Takkan boleh dilupakan posisi yang begitu hampir itu.
Itu boleh jadi malapetaka kepada semua.
Tapi ia bukan sesuatu yang kita nak fikir pada keesokan harinya.
Baiklah, penonton sekalian. Terima kasih luangkan masa
untuk lihat turutan rancangan baharu. Kami putuskan…
Semasa saya sertai pasukan pada Ogos 2018,
kami hanya ada tiga kemalangan yang serius.
Pertama, kemalangan yang membawa maut.
Saya sangat berminat dengan sejarah pasukan.
Saya ada laci yang mengandungi dokumen lama
dari tahun 1980-an hingga awal tahun 1990-an.
Pada suatu hari, saya mula membacanya.
Saya mula menggambarkan versi lepas pasukan ini.
Kami tak menyedari beberapa kesilapan lampau.
Apabila kemalangan atau nahas berlaku, cepat betul tindak balas
untuk naikkan altitud dan jarakkan formasi.
TAHUN 1980-AN
Kadangkala, sukar untuk menyedari perubahan-perubahan negatif
dalam sesebuah organisasi.
Ada kalanya mudah.
TAHUN 2000-AN
Sejak kira-kira 20 tahun lepas,
beginilah rupa Gerakan Formasi Berlian.
Tak seragam. Bukan dalam formasi. Terlalu jauh.
Bukan itu piawaian institusi ini.
Orang biasa akan kata, "Pesawat lebih selamat
apabila jauh dari satu sama lain." Logik.
Pesawat selamat apabila jauh dari darat.
Tapi apabila Brick lakukan kajian, dia berpendapat
yang kita boleh buat pertunjukan lebih baik
dengan menghampiri satu sama lain.
Bukan sekadar kemas, tapi juga selamat.
Tak begitu ketara.
Bagi dia, semakin tinggi usaha kita
dan semakin kita sasarkan ketepatan, penerbangan lebih selamat.
Sebab pada tahap itu, itulah tumpuan kita.
Jadi, saya betul-betul fokus untuk menyukarkan penerbangan
berbanding memudahkannya.
Turutan dan metodologi.
Kita kena terbang rapat, rendah dan cari cara untuk jayakannya.
Saya tahu pasti mengambil masa.
Kebimbangan saya kalau saya pergi,
mungkin ada usaha untuk mengubah semua ini.
Kita perlukan seseorang untuk teruskan tanggungjawab itu.
Seseorang yang ada pendedahan dalam latihan ketenteraan,
fizik dan deria aerodinamik lepasan jurusan juruterbang ujian.
Orang begitu tak wujud, tapi ada seorang.
Apabila memikirkan projek itu,
saya mula sedar sokongan Tentera Udara.
Hantar saya ke pusat latihan untuk jadi pengajar,
hantar belajar juruterbang ujian untuk faham makna
ketepatan penerbangan.
Sehingga saya mula rasa pentingkan diri kalau meneruskan impian semasa kecil
sedangkan ada sesuatu yang berpotensi
membentuk pasukan yang boleh beri inspirasi kepada semua.
Rasa macam dah tiba masa untuk berbakti.
Saya tinggalkan landasan, kembali ke pejabat,
duduk dan tulis e-mel paling sukar
untuk menarik balik permohonan saya
sebab dipilih jadi Thunderbird satu untuk Tentera Udara AS.
Sangat hampir.
Begitu hampir sampai saya bayangkan betapa hebatnya
kalau dapat merealisasikan impian ini.
Mari berbual tentang Daytona 500.
Walaupun bukan peminat pertunjukan udara, mereka berpeluang jumpa pasukan ini.
Daytona penting buat kami.
Thunderbirds dah terbang di atas Daytona 500
12 tahun berturut-turut dan 13 kali kesemuanya.
Sekarang musim latihan,
jadi banyak persoalan timbul kalau kami patut teruskan.
Patutkah kami kacau masa latihan demi acara kebangsaan yang besar ini?
Ada sidang media dan berguna untuk pasukan.
Jadi, ada juga kebaikannya,
tapi ia berlaku pada musim latihan kami.
Sebelum kami diiktiraf juga.
HARI PERLUMBAAN
Sangat bermakna bagi mereka untuk berada di udara
semasa lagu kebangsaan di Daytona 500.
Sebelum pensijilan. Bukan pertunjukan udara.
Pertunjukan udara hanya ada penonton tempatan,
tapi seluruh dunia menonton Daytona 500.
Tak apa.
Kami betul-betul kena berada di udara semasa lirik "berani" dilaungkan
tanpa lewat sesaat pun.
Kami kena terbang di antara huruf "P" dan "U" pada "pusat dunia".
Posisi dan masa kami kena tepat
untuk penampilan pertama.
Untuk nyanyian lagu kebangsaan hari ini,
dipersilakan artis platinum dan penulis lagu, Breland.
Sebaik saja dia di posisi,
maklumkan bos dan beri isyarat untuk terbang.
Dalam kiraan sepuluh.
Dalam kiraan 35.
- Tepat pada masa. - Kekalkan 330 knot.
Kena berada di atas pada pukul 7:48:45.
- Baik. - Kurangkan kelajuan.
300.
Lambat lima saat.
Pusingan menanti.
Masa terkini 59 saat 15 detik. Seminit.
Laju lagi, bos. Lewat lima saat.
Tambah kelajuan sikit, 340 knot.
Lancarkan asap, sedia.
Dia lewat.
Laju lagi, bos.
Lewat sepuluh saat.
Kita akan terlepas. Dah terlambat.
Tepukan gemuruh kepada Breland…
Pusat pertunjukan.
…atas nyanyian itu.
Juga penerbangan oleh Thunderbirds Tentera Udara Amerika Syarikat.
Saya terlepas semasa dia mula pada 47 sebab saya sedang anggarkan masa.
Tiada sesiapa yang suka. Begitu juga penganjur dan pasukan.
Ya Tuhan, perlumbaan akan tamat pada masa mereka tiba.
Thunderbirds telah berlatih untuk lakukan gerakan dengan kemas.
Hari ini, kami terlepas sepuluh saat semasa laungan lagu kebangsaan.
Kita kena perbaikinya.
Bos dan pasukan marah.
Ya.
Terasa bebannya apabila melakukan kesilapan.
Kami gagal sebagai pasukan
dan agak mencabar apabila pensijilan semakin hampir.
Saya masih rasa ketinggalan.
8 HARI SEBELUM PENSIJILAN
Bersedia untuk berpecah. Ayuh. Sedia sekarang.
Lancarkan asap.
Bersatu semula.
Berpusing. Pecut.
Begitulah.
Pecut. Berpusing. Naik.
Bos di atas sana.
Gerakkan kemudi. Bergerak ke depan.
Dah boleh gerak.
Kamu tahu siapa ada bersama hari ini? Thunderbird tiga baharu.
Awak akan belajar formasi berlian.
Apa yang awak fikirkan?
Jujur cakap, demonstrasi itu menakjubkan.
Kami kena berulang kali melakukan gerakan itu
sampailah tepat.
Menuju ke bawah.
Hujung sayap tak seragam.
Kerjasamalah kuncinya. Semua orang akan bergelut.
Tapi kena pandai atasinya.
Susah nak nampak kemajuan
kalau buat dua penerbangan, enam kali seminggu.
Kami hanya berusaha untuk penerbangan terbaik.
Agak awal sebenarnya. Laju sangat pun tak membantu. Jadi…
Kejayaan bakal menanti.
Banyak kali tersilap pada awalnya, tapi saya semakin mahir.
Wah. Dia pandang bos. Dia lakukan gerakan itu.
Macam itulah.
LATIHAN KE-50
Kemas.
Pensijilan semakin hampir. Usaha pasukan. Adakah tekanan bertambah?
Tekanannya tinggi.
Selamat kembali. Objektifnya ialah…
Ya, gerakannya lebih baik daripada sebelum ini.
Sukar untuk rasa yakin dengan prestasi kita.
Begitu panjang usaha kita dan mungkin kita rasa patut berehat.
Tapi kita bukan begitu.
Sebab itu bukan cara Thunderbirds. Semuanya demi lambang ini.
Kita sentiasa risau takkan sampai ke garisan penamat
sebelum pensijilan COMACC.
Kelakar betul.
Mereka tengah main sesuatu.
Mereka cuba pegang tangan orang sebelah semasa sesi menabik.
Okey, mari mainkannya.
Terlepas!
Wah. Lihatlah Zeke. Hebat betul.
Awak ahli Thunderbird 2023.
3 HARI SEBELUM PENSIJILAN
Hei, Tamayo! Mari sini.
Boleh pegang hujung ISA itu? Bantu stabilkannya.
Minggu ini agak sukar setakat ini. Motor servo tak berfungsi.
Tamayo, ada penggunting atau playar pepenjuru?
Cuaca sejuk sekarang. Mungkin sekitar 10 atau 15 darjah.
Malam ini pasti sibuk. Mereka tiba 1.00 atau 2.00 pagi.
Cepat betul hari gelap.
Cuaca pun semakin sejuk.
Penat, sejuk
dan kelaparan.
Rasa macam nak balik tidur.
Tapi kalau kami nak jet itu terbang esok, kami kena pastikannya.
280.
300.
330.
340.
350.
360.
Jadi, dia nak buat pusingan 130 darjah.
Ya.
Itulah kesan apabila tersasar jauh.
Memandangkan awak dah lihat bos
gerak begitu beberapa kali, awak tahu hala tujunya, bukan?
Sebab itu saya asyik tanya bos, "Awak akan ke garisan mana?"
Jadi, saya tahu garisan yang dia guna.
Apabila buat penyatuan semula, saya tahu arahnya.
Beberapa hari saja lagi sebelum pensijilan
dan saya rasa masih belum bersedia untuk gerakan letupan bom tinggi.
Saya tak nak jadi punca pasukan gagal.
Saya tak rasa ketinggiannya cukup.
Jangan terlalu fikirkannya.
- Bukan begitu. - Awak terlalu risau.
- Yang penting, awak tak terhempas. - Mungkin patut begitu.
Cara cepat selesaikannya.
1 HARI SEBELUM PENSIJILAN
Ketepatan ialah kuncinya.
Latihan dah berakhir.
Jadi, esok hari pensijilan daripada komander Markas Tempur Udara
yang akan menentukan jika kami layak mewakili Tentera Udara AS.
Hasil latihan kami selama ini akan diketahui hari esok.
Okey. Sedia untuk gerakan.
Letak di situ.
Kamu nak tengok itik?
Kalau ikutkan sebenarnya,
detik ini merapatkan hubungan kami dalam beberapa hal, tapi bukan semuanya.
Sangat memenatkan.
Tapi sebab itulah berkhidmat dalam tentera
ialah pengorbanan seluruh keluarga.
Lagi empat minit, enjin hidup. Makan apa yang ada…
Tak, saya buat yang…
Burrito awak yang tiada…
Lagi empat minit enjin hidup.
Banyak masalah timbul.
Kami abaikan masalah dan terus melangkah.
Revan, sudahlah!
- Tak, DeeDee. Boleh kamu… - Mari makan.
Okey, terus bertengkar, tapi…
Peluk ayah. Ayah kena pergi.
Sesiapa di tempat saya pasti fikir
jika kita keruhkan keadaan di sini dan ia akan kekal.
- Tak apa… - Askar akan berjuang…
Ayah akan berjuang. Mari.
Ayah sangat sayang kamu.
Harapnya kata hati saya betul yang kami takkan apa-apa.
HARI PENSIJILAN
PANGKALAN TENTERA UDARA NELLIS
Sepuluh.
Lima, empat, tiga perpuluhan enam…
- Lancarkan. - …dua,
satu.
- Ayuh mula, bos. - Baiklah. Selamat datang.
Kita akan melangkah pada 9.40 dan berarak pada 9.50.
Kita berada di Delta 62 untuk pensijilan COMACC.
Masa perlepasan 6.10.
Objektif kita, buat pertunjukan terbaik
untuk tunjukkan kemampuan pasukan ini.
Kita ada satu peluang untuk menyempurnakan segalanya.
Lakukan yang terbaik.
PANGKALAN THUNDERBIRDS
Saya dah berhempas pulas dan kini hanya ada satu peluang.
Tekanannya terasa berbeza.
Yang paling penting bagi kami
ialah menunjukkan kehebatan pasukan ini.
Setiap orang nak diri masing-masing lakukan yang terbaik.
Jet satu, sedia. Menara kanopi juga sedia.
Hari ini hari yang penting. Hari pensijilan untuk Thunderbirds.
Pada hari penting ini, semuanya kena diperiksa
untuk tentukan sama ada boleh berlepas atau tak.
Semuanya akan tertumpu kepada Primo.
Dua hingga tiga bulan sepanjang tempoh latihan,
banyak suka dan duka yang telah dilalui.
Kini tibalah harinya.
Bersedia, lancarkan asap.
Thunderbirds, lepaskan semuanya. Pecut sekarang.
Kurangkan kelajuan.
Formasi Berlian dari sebelah kanan. Gerakan Formasi Berlian 2023.
Ini gerakan khas Thunderbird. Penampilannya penting.
Saya paling risau tentang aspek keselamatan.
Lancarkan asap, sedia.
Naik ke atas.
Dari kanan anda, Mejar Katz, dan dari kiri anda, Mejar Tise.
Jet-jet itu menghampiri pusat pertunjukan dengan kelajuan lebih 1,000 batu per jam.
Tak boleh silap.
Semuanya kena tepat.
Penonton akan sedar jika tersilap.
Sedia, ayuh.
Ayuh, formasi berlian…
Gerakan letupan bom tinggi bakal kelihatan di sebelah kiri anda.
Inilah masanya. Ayuh!
Perlahan-lahan ke depan.
Laju sikit.
Mereka kena bertemu pada tempat dan masa yang sama.
Sedia untuk berpecah. Ayuh.
Dua batu lagi.
Nampak kemas. Betulkan kedudukan.
Satu batu.
Begitulah. Terbaik.
Baiklah, Primo. Awak menjadi tumpuan.
Tunjukkan bakat.
Satu dah di atas. Lima, dua, dua, tiga.
Lawan.
Habiskan gerakan. Masuk.
Ayuh, Primo. Masuk ke garisan.
Garisan pada 300. 310.
Posisi tak tepat.
330, 340…
Rapatkan formasi.
350, 360, 370.
380.
Masuk. Ayuh.
Pusat pertunjukan.
- Kawal keseimbangan. - Boleh.
Ya! Terbaik.
Tiga langkah ke depan, selangkah ke belakang.
Primo berjaya lakukan penyatuan semula.
Saya bangga dengan dia.
Saya sayang Primo.
Secara kesimpulannya, saya rasa orang akan kata
inilah pertunjukan terbaik.
Pertunjukan yang mengagumkan.
Saya banyak menonton rakaman Thunderbird.
Dalam 40 tahun ini, saya lihat suka dan duka pasukan.
Kamu melakukannya dengan begitu baik.
Paling baik.
Maaf.
Semuanya okey.
Amerika perlukan orang macam kamu.
Pencapaian kita sangat hebat.
Keluar dan jadilah diri kamu sendiri. Orang pasti akan suka.
Dengan itu, kamu semua lulus untuk beroperasi. Kamu pasti berjaya.
Pasti berjaya.
Pensijilan pasukan 2023 paling baik sepanjang saya jadi komander ACC.
Usaha yang telah dilakukan selama bertahun-tahun
membuahkan hasil.
Saya bangga kami menghargai sejarah lampau dan membawa semangatnya ke masa depan.
Saya antara penyumbang yang akan bawa kami
mencapai objektif pasukan
iaitu kesempurnaan, pasukan elit
serta era kegemilangan Thunderbirds.
Tak mustahil jika kami berusaha.
- Dia jawab juga panggilan kita. - Ya.
- Hai, Primo. Awak okey? - Terkejut.
Pasukan telah diluluskan. Maksudnya, awak berjaya atau mereka buat tanpa awak.
Kelakar. Tak, Rick. Saya tak batalkan penerbangan.
Saya melakukannya.
Sebenarnya, saya tak pernah meragui awak.
Hanya Rob dan Rick.
Tapi kami penyokong Primo.
PERTUNJUKAN 1 CALIFORNIA
Dari Pangkalan Tentera Udara Nellis di Las Vegas, Nevada,
duta Amerika beruniform biru.
Thunderbirds!
Anda dah bersedia untuk Thunderbirds?
PERTUNJUKAN 7 FLORIDA
PERTUNJUKAN 19 MICHIGAN
Banyak pasukan yang kita dah lihat. Terutamanya pasukan ini…
Keserasian dan keakraban pasukan ini
sangat istimewa.
Ia juga dipertontonkan semasa pertunjukan, bukan?
Semua itu menjawabnya.
PERTUNJUKAN 28 MICHIGAN
PERTUNJUKAN 34 DAKOTA SELATAN
PERTUNJUKAN 39 ILLINOIS
Mereka terbang di seluruh Amerika, dari Huntington Beach
ke East Coast serta hentian-hentian lain.
Saya suka Thunderbirds kerana gaya persembahannya,
inspirasi kepada anak muda yang mereka luangkan masa untuk berbual
di pagar.
PERTUNJUKAN 51 CALIFORNIA
Hebat betul.
Itulah pertunjukan terbaik kami.
Mereka suka kerja mereka.
Setelah bekerja selama lebih 250 hari setahun,
selepas tahun kedua, mereka bersedia untuk kembali kepada hidup yang normal.
PERTUNJUKAN 56 TEXAS
Demonstrasi yang dilihat
macam enam juruterbang terbang aerobatik dengan asap.
Kejayaan ini hasil kerja 130 orang yang bergerak merentasi negara
ke dua bandar setiap minggu.
Tepukan gemuruh kepada pasukan saya atas usaha tekun mereka.
PERTUNJUKAN 62 NEVADA
Selamat datang, semua. Pertunjukan terakhir Pasukan 2023.
Gila betul. Saya tayang gambar itu untuk kamu.
Saya tahu akan gunakannya.
Saya ambil gambar ini pada hari Isnin musim latihan.
Penerbangan pertama semasa kita semua sebilik.
Hebat rasanya mengimbau saat itu
dan setahun kemudian,
lihatlah betapa hebatnya kita dalam demonstrasi ini.
Jadi, saya nak kamu berfikir sejenak tentang masa depan.
Kamulah yang terbaik
di dunia
dalam bidang kamu.
Hebat betul.
Jadi, ingat dan berseronoklah untuk pertunjukan ini, okey?
Okey, mari lakukannya. Dah bersedia?
- Bagus. - Dah, bos.
Aduhai, buat rosak momen saja. Baiklah.
Inilah masanya.
Tatkala saya ucapkan selamat tinggal kepada pasukan Amerika,
bagi saya, inilah masa bermuhasabah
dan meluahkan rasa syukur.
Di Amerika Syarikat, kita boleh cipta nilai sebenar melalui inspirasi
dan idea.
Nilai kami dan Thunderbirds terletak pada inspirasi rakyat Amerika.
Jika kita takut menonjolkan diri
dan mengambil risiko dalam hidup, kita takkan berjaya.
Dia suka kerjanya.
Dia beri kesan kepada hidup ramai orang.
Saya masih bermain golf dan saya tukar kayu golf saya dengan dia.
Saya dapat bermain dengannya setiap hari.
Begitulah cara saya biasakannya.
Tak banyak dapat dilakukan sebagai individu.
Tapi apabila 130 ahli ini bersatu, barulah terserlah kehebatan Thunderbirds.
Kami berhempas pulas demi satu idea.
Satu idea yang begitu penting.
Kejayaan sebagai komander skuadron berbeza daripada jarak penerbangan,
betapa rendahnya formasi di hadapan penonton.
Sebagai Thunderbird satu, kejayaan bermaksud
pasukan seterusnya akan jadi lebih baik.
Inilah Thunderbirds.
Kami ditubuhkan atas asas kepercayaan dan sepanjang latihan,
kami akan dapatkannya
sebagai satu pasukan. Kerjasamalah kuncinya.
Sangat menakjubkan apabila pasukan melangkaui kebiasaan.
Punah semuanya kalau seorang juruterbang enggan.
Jalan saya untuk sampai ke sini mungkin bukan macam jangkaan kamu.
Saya cuma budak biasa dari Florida.
Kalaulah mereka boleh lihat diri mereka dalam diri saya.
Kita boleh atasi segalanya dalam hidup. Saya dah membuktikannya.
Ya.
Saya selalu fikir kalau pasukan ini dapat dibentuk,
kita akan cipta budaya yang memberi inspirasi kepada semua
untuk buat perkara luar biasa atas sebab yang betul.
Dia bina satu pasukan tahun ini
yang lakukan demonstrasi terbaik dalam sejarah.
Saya akan terus setia dengan dia.
Sebelum serahkan pasukan kepada Sheik dan generasi Thunderbirds seterusnya,
saya nak jelaskan sekali lagi.
Thunderbirds sangat luar biasa.
Okey, semua. Ini rancangannya.
Declan, kamu berdiri di belakang pesawat kamu.
Okey, ini posisi Thunderbird tiga.
Kamu sejajar dengan garis tengah. Posisi berlepas yang selamat.
Revan, ini kedudukan kamu.
Di belakang pesawat. Thunderbird dua.
- Di sini. - Ke belakang.
Posisi belakang. Thunderbird empat.
Semasa tarik balik permohonan daripada NASA,
ia jadi penamat impian zaman kanak-kanak saya.
Impian yang mendorong saya mencapai segalanya dalam hidup.
Pada masa itu, semuanya lesap.
Awak mencari jaminan yang semua itu berbaloi?
Mungkin.
Ya, seronok dapat tahu jika keputusan saya betul.
Tapi tiada kepastian.
Kerja…
Inilah kerja paling bermakna dalam hidup saya.
Jadi,
saya tak dapat bayangkan hidup saya tanpa kerja ini.
Saya puas hati dengan keputusan itu
walaupun selalu terfikir akan kemungkinan lain.
Saya sentiasa tengok kawan-kawan saya yang berjaya jadi angkasawan
dan lihat mereka ke bulan dan Marikh. Kalaulah saya dapat ke sana.
Bersedia, lancar asap. Lancarkan asap.
Thunderbirds, lepaskan brek. Tekan minyak.
Alamak!
Kami besarkan anak-anak kami dengan banyak matlamat berbeza.
Kemahuan diri sangat penting dan sukar.
Ayah rasa gerakan seterusnya pasti sempurna.
Saya rasa Revan dan Declan,
walaupun mereka tak dapat menghadam segalanya sekarang,
mereka akan lebih memahami detik ini
apabila meningkat usia
dan jadi orang lebih baik.
Ayah rasa mak kena mengetuainya kalau nak lancar.
Pecut sekarang.
Alamak, habislah.
Itulah formasi terbaik hari ini.
Daripada segalanya yang telah dibina,
saya paling bangga dengan sikap memberi pasukan ini.
Saya ada pasukan seramai 130 ahli
yang lebih banyak memberi.
Saya harap dapat jayakannya dalam hal lain juga.
- Saya lupa bahagian pertama. - Sedia, asap.
Bersedia, lancar asap. Lancarkan asap.
Lepaskan brek sekarang. Tekan minyak. Ya!
Kita berjaya. Ia terbang. Itu yang terbaik.
Alamak!
PASUKAN 2023 DALAM FORMASI PALING HAMPIR LEBIH AWAL DARIPADA PASUKAN SEBELUM INI.
PASUKAN PENYENGGARAAN SELESAIKAN KERJA DENGAN SEMPURNA
TANPA ADA PENERBANGAN DIBATALKAN KERANA ISU PENYENGGARAAN.
MANUAL 600 HALAMAN TENTANG KAEDAH, ARAHAN DAN HAD
DIPERBAHARUI SECARA KEKAL.
TIADA KEMALANGAN ATAU KESILAPAN BERLAKU SEJAK CAJUN.
BILANGAN PEMOHON UNTUK JURUTERBANG MENINGKAT TIGA KALI GANDA SEJAK 2020.
Saya hanya nak ucapkan terima kasih.
Awak berhak menutup babak kehidupan awak ini.
Awak akan dapat menutupnya dalam masa dua tahun
sebab awak akan jadi Thunderbird tiga.
Hore!
Lihatlah mereka.
Terjemahan sari kata oleh M Arrazi Azmi